joelniklaus/EU_Wikipedias huggingface dataset:
Rehman Dheri

Rehman Dheri oli muinainen asutuskeskus lähellä nykyistä Dera Ismail Khanin kaupunkia nykyisessä Luoteis-Pakistanissa. Neliömäisen rauniokummun ala on 22 hehtaaria. Paikka oli asuttu noin 3300–1900 eaa. Rehman Dheri on varhaisimpia Etelä-Aasian kaupunkeja ja myös varhaisimpia  asemakaavan mukaan rakennettuja paikkoja. Esiharappalaisessa Rehman Dherissä väitetään asuneen jopa 10 000 asukasta. Sieltä on löydetty varhaista Indus-kirjoitusta. Paikalla oli varhaista teollisuutta: helmitehtailua ja saviruukun polttouuneja. Näin se edelsi myöhempää Indus-asutusta, jonka suuret keskukset olivat käsityökeskuksia.

Sijainti 
Paikka on Luoteis-Pakistanissa Indusjoen sivuhaaran varrella. Siitä 22 kilometriä etelään on nykyinen Dera Ismail Khanin kaupunki. Gumlan ja Hisam Dherin löytöpaikat ovat lähellä Rehman Dheriä.

Historia 
Varhaisimmassa vaiheessa n. 3300–2850 eaa. Rehman Dheriin syntyi säännöllisen asemakaavan mukaan rakennettu asutuskeksus. Sen ala on noin 500x325 m.
Asutus jatkui 2850–2500 BC. Mutta viimeinen Indus-kulttuurin ajan asutus 2500–1900 eaa. oli suppea.

Lähteet

Aiheesta muualla  
 
 
 
 

Indus-kulttuuri
Pakistanin maantiede
Timo Kettunen (videopeliammattilainen)

Timo Kettunen, pelinimeltään Taimou, (s. 30. elokuuta 1993) on suomalainen e-urheilija. Kettunen on pelannut Overwatchia muun muassa yhdysvaltalaisjoukkue Dallas Fuel:ssa. Kettunen on yksi Suomen menestyneimmistä e-urheilijoista ja tuli alun perin tunnetuksi epätavanomaisesta osumatarkkuudestaan Overwatchin hitscan-sankareilla.

Ura
Kun Overwatch oli vielä suljetussa beta-testauksessa, Kettunen kilpaili turnauksissa K1ck eSports Club:n ja IDDQD:n joukkueissa. IDDQD:stä Kettunen siirtyi Team EnVyUs:iin juuri ennen suljetun betan päättymistä keväällä 2016. Samaan aikaan Kettusesta levisi sosiaalisessa mediassa väitteitä, että hän käyttäisi huijausohjelmia, minkä johdosta Team EnVyUsin omistaja Mike "Hastr0" Rufail on kertonut todentaneensa Kettusen taidot henkilökohtaisesti. Kettunen oli vuoden 2016 Overwatch-turnauksista eniten tienannut pelaaja.

Vuonna 2017 Team EnVyUs perusti Overwatch-liigaa varten uuden joukkueen, joka sai nimekseen Dallas Fuel.

Huhtikuussa 2020 Kettunen ilmoitti lopettavansa Overwatch-uransa.

Lähteet 

Suomalaiset elektronisen urheilun ammattilaiset
Vuonna 1993 syntyneet
Elävät henkilöt
Kilon terveysasema

Kilon terveysasema on Espoon Kilon kaupunginosassa toimiva kaupungin terveysasema.

Vuonna 2004 valmistuneen viisikerroksisen Kilon sosiaali- ja terveysaseman rakennuksen on suunnitellut arkkitehtitoimisto Brunow & Maunula.

Maaliskuussa 2012 terveysaseman potilastoimistossa sattui pienehkö tulipalo, jonka johdosta terveysaseman toiminta siirrettiin muutamien päivien ajaksi Leppävaaraan.

Lähteet

Aiheesta muualla
Hätätilanteet (espoo.fi)

Espoon terveysasemat, terveyskeskukset ja terveyskeskuspäivystykset
Kilo (Espoo)
Lentopallon miesten maailmanmestaruuskilpailut 2018

Lentopallon miesten maailmanmestaruuskilpailut 2018 pelattiin Bulgariassa ja Italiassa 9.–30. syyskuuta. Mukana oli 24 joukkuetta. Mitaliottelut pelattiin Torinossa, Italiassa. Mestaruuden voitti toisen peräkkäisen kerran Puola, hopeaa sai Brasilia ja pronssille sijoittui Yhdysvallat.

Pelipaikat

Turnausjärjestelmä 
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin neljässä neljän joukkueen lohkossa. Toiselta kierrokselta, jonka tuloksiin laskettiin myös ensimmäisen kierroksen ottelut, pääsivät jatkoon lohkovoittajat sekä kaksi parasta lohkokakkosta. Kolmannella kierroksella kuusi joukkuetta pelasivat kahdessa kolmen joukkueen lohkossa, joista molemmista kaksi parasta selviytyi välieriin. Välierien häviäjät pelasivat pronssiottelussa ja voittajat loppuottelussa.

Lohkovaiheissa sijoituksen ratkaisivat ensisijaisesti voitot, toissijaisesti pisteet, sitten eräsuhde, neljäntenä eräpisteiden suhde ja viidentenä joukkueiden keskinäinen ottelu.

Ensimmäinen kierros

Lohko A

Lohko B

Lohko C

Lohko D

Toinen kierros

Lohko E

Lohko F

Lohko G

Lohko H

Kolmas kierros

Lohko I

Lohko J

Välierät

Pronssiottelu

Loppuottelu

Lopulliset sijoitukset

Lähteet 
 Viralliset sivut

Viitteet 

Maailmanmestaruuskilpailut miesten
Lentopallon maailmanmestaruuskilpailut
Maailmanmestaruuskilpailut 2018 miesten
Maailmanmestaruuskilpailut 2018 miesten
Hosangerin kirkko

Hosangerin kirkko (kirjanorjaksi Hosanger kirke, ) on kirkko Norjassa Hordalandin läänissä Osterøyn kunnassa Hosangerin kylässä. Se toimii Hosangerin seurakunnan kirkkona. Se on rakennettu vuonna 1796.

Historia 
Paikalla oli sauvakirkko keskiajalla, ja se korvattiin myöhemmin puukirkolla. Vuoden 1795 joulupäivänä kirkko syttyi salamaniskusta ja paloi. Uusi kivestä muurattu kirkko valmistui jo 1796. Vuosina 1863-1865 kirkkoa laajennettiin länteen. Vuonna 1899 hankittiin edelleen käytössä olevat Olsen og Jørgensenin valmistamat urut. Vuosina 1962-1964 laajennettiin kirkkoa rakentamalla sakaristo kirkon eteläpuolelle.

Nykyaika 
Kirkko on Hosangerin seurakunnan kirkko Arnan ja Åsanen rovastikunnassa Bjørgvinin hiippakunnassa. Se on muurattu ja suorakaiteen muotoinen ja siinä on 275 istumapaikkaa.

Viitteet 

Norjan kirkot
Hordalandin lääni
Lentopallon naisten maailmanmestaruuskilpailut 2018

Lentopallon naisten maailmanmestaruuskilpailut 2018 pelattiin Japanissa 29. syyskuuta – 20. lokakuuta. Mukana oli 24 joukkuetta. Mitaliottelut pelattiin Jokohamassa. Muut kisakaupungit olivat Hamamatsu, Kobe, Nagoya, Osaka ja Sapporo. Mestaruuden voitti Serbia, hopealle sijoittui Italia ja pronssia sai Kiina.

Turnausjärjestelmä 
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin kahdessa kahdeksan joukkueen lohkossa ja johon laskettiin mukaan ensimmäisen kierroksen otteluiden tulokset. Toiselta kierrokselta pääsivät jatkoon lohkojen kolme parasta joukkuetta. Kolmannella kierroksella kuusi joukkuetta pelasivat kahdessa kolmen joukkueen lohkossa, joista molemmista kaksi parasta selviytyi välieriin ja kolmanneksi jääneet pelasivat sijoista viisi ja kuusi. Välierien häviäjät pelasivat pronssiottelussa ja voittajat loppuottelussa.

Ensimmäinen kierros

Lohko A

Lohko B

Lohko C

Lohko D

Toinen kierros

Lohko E

Lohko F

Kolmas kierros

Lohko G

Lohko H

Välierät

Sijat 5–6

Pronssiottelu

Loppuottelu

Lopulliset sijoitukset

Lähteet 
 Viralliset sivut

Viitteet 

Vuoden 2018 lentopallo
Lentopallon maailmanmestaruuskilpailut
Japanin lentopallo
Maailmanmestaruuskilpailut 2018
Dallas Fuel

Dallas Fuel on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Joukkueen pääsponsori on yhdysvaltalainen pikaruokaketju Jack in the Box, jonka lisäksi sponsoreina toimii myös Favor, Jack's Link sekä Greyhound.

Pelaajat

Valmentajat ja johto

Lähteet

Aiheesta muualla 

Overwatch League -joukkueet
Moottoripyörätrialin maailmanmestaruuskausi 2007

Trialin maailmanmestaruudesta ajettiin 33. kerran vuonna 2007. Mestaruuden vei espanjalainen Toni Bou, joka voitti kauden 11 osakilpailusta yhdeksän. Mestaruus oli Boun ensimmäinen.

MM-sarjan parhaat 

Lähde:

Lähteet 

Moottoripyörätrial
Vuoden 2007 moottoriurheilu
Moottoripyörätrialin maailmanmestaruuskausi 2008

Trialin maailmanmestaruudesta ajettiin 34. kerran vuonna 2008. Mestaruuden vei espanjalainen Toni Bou, joka voitti kauden 12 osakilpailusta seitsemän. Espanjan Adam Raga voitti neljä osakilpailua ja Japanin Takahisa Fujinami yhden. Mestaruus oli Boun toinen perättäinen.

MM-sarjan parhaat 

Lähde:

Lähteet 

Moottoripyörätrial
Vuoden 2008 moottoriurheilu
Moottoripyörätrialin maailmanmestaruuskausi 2010

Trialin maailmanmestaruudesta ajettiin 36. kerran vuonna 2010. Mestaruuden vei espanjalainen Toni Bou, jolle voitto oli neljäs perättäinen.

MM-sarjan parhaat 

Lähde:

Lähteet 

Moottoripyörätrial
Vuoden 2010 moottoriurheilu
Scott Morrison

Scott John Morrison (s. 13. toukokuuta 1968 Bronte, Uusi Etelä-Wales) on australialainen poliitikko. Hän oli liberaalipuolueen johtaja ja Australian pääministeri 2018–2022.

Morrison tunnetaan myös lempinimellä ScoMo (Scott Morrison).

Tausta ja yksityiselämä 
Morrison syntyi vuonna 1968 presbyteeriseen perheeseen. Hänen isänsä oli poliisi sekä sitoutumaton paikallispoliitikko, joka toimi myös yhden kauden Waverlyn pormestarina. Ollessaan 9-vuotias, Morrison oli ensimmäistä kertaa mukana jakamassa vaaliesitteitä isänsä kampanjoidessa.

Morrison tapasi tulevan vaimonsa Jenny Warrenin heidän ollessaan 12-vuotiaita. He alkoivat seurustella neljä vuotta myöhemmin ja ovat olleet yhdessä siitä asti. Naimisiin pari meni vuonna 1990. Scott ja Jenny yrittivät lasta mm. keinohedelmöityksen avulla yhteensä 14 vuotta, kunnes parin esikoistytär Abigail Rose syntyi 7. heinäkuuta 2007. Scott nimitti tätä ihmeeksi. Myöhemmin parille syntyi myös toinen lapsi Lily vuonna 2009. Molemmat lapset syntyivät ilman keinohedelmöitystä. Lapset käyvät yksityistä baptistista koulua, ja Morrison kertoi vuonna 2018 tämän syyksi halunsa suojella lapsiaan "toisten arvoilta".

Morrison opiskeli maantietoa ja taloustiedettä Uuden Etelä-Walesin yliopistossa ja on tutkinnoltaan kandidaatti (BSc). Valmistuttuaan Morrison työskenteli mm. Australian turismia edistävillä tahoilla kuin myös liberaalipuolueen Uuden Etelä-Walesin osastolla.

Uskonnolliselta vakaumukseltaan Morrison on helluntailainen ja kuuluu perheineen Horizon Church -nimiseen liikkeeseen. Hän on Australian ensimmäinen helluntalainen pääministeri.

Poliittinen ura 
Morrison nousi puolueen johtoon ja pääministeriksi valtataistelussa, jonka aloitti Pete Dutton haastamalla istuvan pääministerin Malcolm Turnbullin. Toisella äänestyskierroksella Morrison voitti Duttonin.

Morrison tunnetaan pragmaattisena ja jopa ujonpuoleisena poliitikkona. Hän on uskonnollinen konservatiivi, vastustaa saman sukupuolen avioliittoa mutta ei pidä meteliä kannastaan. Toimiessaan maahanmuuttoministerinä Tony Abbottin hallituksessa hän puolsi voimakkaasti Australian linjaa, joka kielsi turvapaikanhakijoita saapumasta maahan veneillään.

Parlamenttivaaleissa toukokuussa 2019 pääministeri Scott Morrisonin johtama koalitio voitti hieman yllättäen oppositiossa olleen työväenpuolueen, jolle mielipidemittaukset olivat ennustaneet vaalivoittoa. Pääministeri Morrisonin oikeistolainen hallituskoalitio jatkoi myös vaalien jälkeen.

Vuoden 2022 parlamenttivaalien tulosten tultua julki Morrison ilmoitti eroavansa puolueen puheenjohtajan tehtävästä huonon vaalituloksen takia. Hän onnitteli työväenpuolueen puheenjohtajaa Anthony Albanesea ja myönsi tappionsa.

Kunnianosoituksia 

  Legion of Merit (Yhdysvallat, 2020)

Lähteet

Vuonna 1968 syntyneet
Elävät henkilöt
Australian pääministerit
Juha Torvinen (tutkija)

Juha Markku Tapani Torvinen (s. 1975 Tervola) on suomalainen musiikkitieteilijä, akatemiatutkija, filosofian tohtori ja dosentti. Hänen erikoisalojaan ovat ekomusikologia, musiikkifilosofia, fenomenologinen musiikintutkimus, kulttuurinen musiikintutkimus, klassinen nykymusiikki sekä progressiivinen ja raskas rock.

Torvisen puoliso on musiikkitieteilijä Susanna Välimäki.

Lähteet 
 Juha Torvinen. Turun yliopisto.
 Töölöstä Tervolaan ja takaisin. Kotikulmilta 28.4.2021.

Elävät henkilöt
Vuonna 1975 syntyneet
Suomalaiset musiikkitieteilijät
Kilpaveneily

Kilpaveneilyyn kuuluu moottoriveneiden nopeuskilpailujen eri kilpalajeja. Suomessa kilpaillaan kahdessa päälajissa, ratakilpailuissa ja avomerikilpailuissa. Ratakilpailut ajetaan suljetulla radalla, joka on pituudeltaan 600–2 000 metriä. Avoimilla vesillä ajettavien offshorekilpailujen reitit voivat olla jopa kymmeniä kilometrejä. Nopeuskilpailuja ajetaan moottoriveneiden lisäksi myös vesijeteillä. Niillä lajeina ovat ratakilpailut, endurance ja freestyle.

Kilpaveneilyssä tytöt ja pojat sekä naiset ja miehet kilpailevat samoissa sarjoissa. Lajin voi aloittaa 7-vuotiaana. Suomessa kuljettajalla tulee olla ohjaajalupa (kilpailulisenssi), jonka myöntää Suomen Purjehdus ja veneily -järjestö. Kuljettajan tulee myös kuulua veneilyseuraan. Moottoriveneiden nopeuskilpailut ovat olleet kesäolympialaisten lajina kerran, vuonna 1908 Southamptonissa.

Veneet jaetaan niiden koon, runkotyypin ja moottorin mukaan eri luokkiin.

Rataveneluokat

 SJ10
 GT15
 GT30
 O250
 Formula 4
 Formula 2
 Formula 1

Offshore-luokat Suomessa

 3J
 TA
 3A
3B
 TB
3C
TC

Moottoriveneiden nopeuskilpailutoiminnassa järjestetään myös nopeusennätyskokeita. Nämä suoritetaan kilometrin mittaisella suoralla radalla. Rata ajetaan tunnin aikana kumpaankin suuntaan ja ennätykseksi tulee näiden kahden yrityksen keskiarvo. Ennätys voi olla myös keskituntinopeuteen perustuva aika. Suomalaisia kansainvälisesti menestyneitä kilpaveneilijöitä ovat muun muassa Sami Seliö, Juho-Matti Manninen, Sami Pennanen ja Pertti Leppälä.

Lähteet

Aiheesta muualla
BK Opava

Basketbalový klub Opava on tšekkiläinen koripalloseura Opavasta. Se pelaa kotiottelunsa Hala Opavassa.

Seura perustettiin vuonna 1945. Se on voittanut Tšekin mestaruuden vuosina 1997, 1998, 2002 ja 2003 sekä Tšekin cup-mestaruuden vuosina 1997, 1998, 1999, 2001 ja 2003. Kaudella 2018–2019 Opava osallistuu Mestarien liigaan.

Lähteet

Aiheesta muualla 
 Seuran verkkosivut 
 Seura eurobasket.com-sivustolla 

Tšekkiläiset koripalloseurat
Vuonna 1945 perustetut urheiluseurat
Moottoripyörätrialin maailmanmestaruuskausi 2005

Trialin maailmanmestaruudesta ajettiin 31. kerran vuonna 2005. Mestaruuden vei espanjalainen Adam Raga, jolle mestaruus oli ensimmäinen.

MM-sarjan parhaat 

Lähde:

Lähteet 

Moottoripyörätrial
Vuoden 2005 moottoriurheilu
Cesare Fiorio

Cesare Fiorio (s. 26. toukokuuta 1939 Torino) on italialainen entinen Formula 1 -johtaja.

Elämä

Lancian tallipäällikkönä 
Fiorio valmistui valtiotieteistä, ja hän oli 25 vuoden ajan yksi tärkeimmistä henkilöistä rallin ammattimaistamisessa. Vuonna 1961 hän voitti GT-luokan nopeusmitalin (1150 kuutiota) Lancia Appia Zagato -ajoneuvollaan.

Vuonna 1963 Cesare Fiorio perusti Lancian HF (High Fidelity) -tallin , josta tuli isojen kansainvälisten rallikilpailuiden vakiokasvo. Cesare Fiorio on voittanut 18 maailmanmestaruutta Lancian ja Fiatin tallipäälliköiden rooleissa ja FIAT-yhtymän kilpailuvastaavan roolissa. Mestaruuksista 10 oli valmistajien mestaruuksia, joista seitsemän oli Lancian (1972, 1974, 1975, 1976, 1983, 1987, 1988) ja loput kolme FIATin (1977, 1978, 1980). Mestaruuksista viisi oli kuljettajien mestaruuksia (Sandro Munari 1977, Markku Alén 1978, Walter Röhrl 1980, Juha Kankkunen 1987, Miki Biasion 1988). Lisäksi Fiorio sai kolme maailmanmestaruutta Endurance-luokassa vuosina 1979, 1981 ja 1982.

Fiorio on myös ajanut moottorivenettä voittaen kaksi kertaa maailmanmestaruuden ja kuusi kertaa Euroopan mestaruuden. Yhteensä hän on saavuttanut 31 voittoa. Vuonna 1992 hän ylitti Atlantin Destriero-veneellä 58 tunnissa 34 minuutissa lännestä itään ilman kaupallisia navigointilaitteita. Saavutus pääsi Guinnessin ennätysten kirjaan.

Lancian jälkeen 
Fiorio oli Ferrarin tallipäällikkö vuodesta 1989 vuoden 1991 alkuun, missä roolissa hän sai 25 palkintosijaa ja 9 voittoa 36 GP:stä. Voitoista kolme tapahtui vuonna 1989 ja kuusi vuonna 1990. Neljän ensimmäisen kilpailun jälkeen vuonna 1991 hän jätti tallin jouduttuaan erimielisyyksiin johdon kanssa. 

Fiorio siirtyi Ligierille vuonna 1994 ja saavutti toisen ja kolmannen sijan Saksan Grand Prix'ssä samana vuonna (kuljettajina Panis ja Bernard). Hän siirtyi sen jälkeen Fortille aina kauden 1996 puoliväliin asti, kunnes italialainen joukkue vetäytyi kilpailusta. Tämän jälkeen Fiorio palasi Ligierille (voitto Monacon GP:ssä vuonna 1996) ja pysyi siellä, vaikka Alain Prost osti Ligier-tallin vuonna 1997. Vuoden 1998 lopussa hän siirtyi vielä Minardille, jossa hän pysyi vuoden 2000 puoliväliin asti.

Myöhempi elämä 
Eläköidyttyään hän on tehnyt yhteistyötä televisiokanava Rain kanssa ohjelmassa Pole Position, ja hänellä on maatilamatkailuun keskittyvä yritys Ceglie Messapican kunnassa Apulian alueella. Hänen lapsensa ovat rallikuski ja autourheilujohtaja Alex Fiorio ja näyttelijä-laulaja-valokuvaaja Giorgia Fiorio.

Lähteet

Formula 1 -tallipäälliköt
Vuonna 1939 syntyneet
Elävät henkilöt
Italialaiset urheiluvaikuttajat
Seututie 725

Seututie 725 on seututie Pohjanmaalla sekä Etelä-Pohjanmaalla Mustasaaren, Vöyrin ja Kauhavan kunnissa. Tie alkaa Mustasaareen kuuluvan Koivulahden Kunista, aivan Vassorilahden päästä. Tie jatkaa täältä Vöyrin keskustan kautta Kauhavan Ylihärmään. Pituutta tiellä on noin 44 kilometriä. Tiellä on lyhyt yhteinen osuus seututien 718 kanssa Bergbyn ja Vöyrin välillä. Tie on seututieksi hyvälaatuista kaksikaistaista tietä.

Historia 
Tie oli vuoden 1938 tienumerointijärjestelmässä kantatie 68. 70- ja 80-luvun vaihteessa kantatie 68 linjattiin Virtain ja Pietarsaaren välille.

Reitti 

 Mustasaari
 Kuni (valtatie 8, E8, yhdystie 17747)
 Vöyri
 Bergby (seututie 718)
 Vöyri (seututie 718, yhdystie 7210)
 Kaurajärvi (yhdystie 7301, yhdystie 7231)
 Petterinmäki (yhdystie 17774, yhdystie 17759)
 Kauhava
 Vesiluoma (yhdystie 17776)
 Ylihärmä (seututie 723, valtatie 19)

Vaasa-Lappajärvi-poikkitie 
Valtatiet 8 ja 19 sekä seututiet 725 ja 733 muodostavat poikkitieyhteyden Vaasan ja Lappajärven Karvalan välille. Tie käyttää seuraavia osuuksia eri teillä.

 Valtatie 8: Vaasa – Kuni, Mustasaari
 Seututie 725: Kuni, Mustasaari – Ylihärmä, Kauhava
 Valtatie 19: Ylihärmä, Kauhava – Pernaa, Kauhava
 Seututie 733: Pernaa, Kauhava – Karvala, Lappajärvi

Lähteet 

725
Mustasaaren liikenne
Kauhavan liikenne
Vöyrin liikenne
Ylihärmä
Intera Partners

Intera Partners Oy on suomalainen pääomasijoitusyhtiö. Intera Partners on sijoittanut muun muassa Sitowiseen ja Kreateen.

Sijoitukset 
 ARCO
 Oiva Isännöinti
 Midagon
 Galena Pharma
 PHM Group
 Rantalainen
 Roima Intelligence
 Avarn Security
 Sitowise
 Renta
 Stella Kotipalvelut
 Merivaara
Lähde

Irtautumiset 
 Rototec
 HopLop
 Kreate
 Psykoterapiakeskus Vastaamo
 Kamux
 NoHo Partners
 Porvoon Huoltomiehet
 Normek
 Polarica
 Silmäasema
 Trafotek
 Royal Ravintolat
 Evidensia
 Tamtron
 Consti
 Animagi
 Orthex Group
 Delete
 Mikeva
Lähde

Lähteet

Aiheesta muualla 
 Intera Partnersin verkkosivut

Sijoitusyhtiöt
Suomen finanssipalveluyhtiöt
Kaisamari Hintikka

Kaisamari Hintikka (s. 27. kesäkuuta 1967 Helsinki) on Espoon hiippakunnan piispa. Hän aloitti piispan virassa 1.2.2019 ja hänet vihittiin piispan virkaan 10.2.2019  Espoon tuomiokirkossa. Hän on Espoon hiippakunnan kolmas piispa ja toinen Suomen evankelis-luterilaisen kirkon piispaksi valittu nainen.

Kaisamari Hintikka valmistui teologian maisteriksi 1993 ja väitteli teologian tohtoriksi 2001 Helsingin yliopistosta. Hänet vihittiin papiksi 15.11.2009 Helsingin hiippakunnassa. 

Ennen piispaksi valintaa Kaisamari Hintikka työskenteli vuosina 2011–2018 Genevessä, jossa hän toimi elokuusta 2012 lähtien Luterilaisen maailmanliiton teologian ja julkisen todistuksen osaston (Department for Theology and Public Witness) johtajana ja ekumeenisten asioiden apulaispääsihteerinä. Ennen valintaa osaston johtajaksi ja apulaispääsihteeriksi hän toimi Genevessä Kirkot dialogissa -komission johtajana Euroopan kirkkojen konferenssissa (2011–2012). Hän oli myös Geneven suomalaisen seurakunnan vapaaehtoinen pappi vuosina 2011–2018. Kaisamari Hintikka työskenteli Suomen evankelis-luterilaisen kirkon Kirkkohallituksen ulkoasiain osaston työalasihteerinä/asiantuntijana 2002–2011 sekä vt. teologisten asioiden sihteerinä 2008. Hän toimi Helsingin yliopiston Kirkkohistorian laitoksen apurahatutkijana vuosina 1995–2002 sekä tuntiopettajana 1994–2002 ja vs. amanuenssina 1994.

Lähteet 
 Piispa Hintikan kotisivut. viitattu 11.7.2019

Viitteet 

Espoon piispat
Vuonna 1967 syntyneet
Elävät henkilöt
Suomalaiset teologit
Riisihärö

Riisihärö (Oryzaephilus surinamensis) on 2,5-3,5 millimetriä pitkä kaitahäröjen heimoon kuuluva kovakuoriaislaji. Aikuinen riisihärö on väriltään musta tai tummanruskea, rakenteeltaan litteä ja etuselän reunoissa on piikkimäiset lisäkkeet sekä pyöristynyt piikkimäinen lisäke silmien takana.  Riisihärön toukat ovat 3 mm pitkiä ja vaaleita. Riisihärö on pitkäikäinen ja voivat elää jopa kolmevuotiaaksi. Laji tarvitsee lämpöä lisääntyäkseen, sillä 18 C asteen lämpötilassa laji ei enää lisäänny. Kehitys munasta aikuiseksi tapahtuu 20 C asteen lämpötilassa vajaassa kahdessa kuukaudessa.

Riisihärö on haitallinen tuholainen myllyissä, leipä- ja suklaatehtaissa, kaupan ketjussa sekä kotitalouksissa vaikkakaan siitä ei todennäköisesti ole hygieenistä haittaa. Riisihärö leviää  mm. leipäviljan, kuivattujen hedelmien, pähkinöiden ja öljyväkirehujen mukana paikasta toiseen. Laji on levinnyt maailmanlaajuisesti kaikille mantereille. Riisihärö luokitellaan Suomessa vieraslajiksi.

Riisihärön torjunta perustuu puhtauteen ja desinfiointiin sekä saastuneiden tuotepakkausten hävittämiseen tai niiden pakastamiseen ainakin yhden viikon ajaksi -25 -30 C asteen lämpötilaan.

Riisihärön saalistajia luonnossa ovat ainakin seuraavat:  Amphibolus venator, Blattisocius tarsalis,  latolude (Lyctocoris campestris), viljapehkiäinen (Tenebroides mauritanicus), vakkakuoriainen (Tribolium castaneum), keloheiverölude (Xylocoris cursitans) ja Xylocoris flavipes.

Pähkinähärö eli kauppahärö (Oryzaephilus mercator) muistuttaa riisihäröä sillä erotuksella, että kauppahärön etuselässä ei ole piikkejä.

Lähteet

Aiheesta muualla 
Laji.fi: Riisihärö (Oryzaephilus surinamensis)
Vieraslajit: Riisihärö (Oryzaephilus surinamensis)
ITIS: Oryzaephilus surinamensis 
Plantwise: Saw toothed grain beetle (Oryzaephilus surinamensis) 
Pherobase: Semiochemicals of Oryzaephilus surinamensis, the Sawtoothed grain beetle 

Erilaisruokaiset
Sarvenperä

Sarvenperä on entisen Korpilahden kunnan kylä Jyväskylässä. Se sijaitsee Korpilahden pohjoisosassa noin 25 kilometriä Jyväskylän keskustasta länteen. Jyväskylästä Sarvenperälle tultaessa ajetaan ensin valtatietä 18 länteen ja käännytään Kuohulta etelään Sarvenperäntielle. Kylä tunnetaan vuosittaisesta kesätapahtumasta Saunamaratonista, joka on päässyt esille jopa Saksan televisiossa. Uudempi vuosittainen perinne on juoksukilpailu Sarvenperän Säntäys..

Metsäinen kylä on melko harvaan asuttu, ja asukkaita on yhteensä noin sata. Asutus sijoittuu valtaosin Kuohulta etelään johtavien Sarvenperäntien, Piimäsillantie-Hallamäentien ja Raiviokoskentien varsille pieninä ryppäinä. Niistä tärkeimpiä ovat Sarvenperäntien varren Eerolanmäki, Torvilampi ja vanhan koulun alue sekä Raiviokoskentien varren Saarijärven ympäristö. 
Sarvenperän lakkautetun kyläkoulun kiinteistö on nykyisin yksityisomistuksessa. Kylään ei kulje julkista liikennettä..

Kylässä toimii vuonna 2006 rekisteröity kyläyhdistys Sarvenperäset ry, joka sai alkunsa vuonna 1977 perustetusta kylätoimikunnasta. Alueella toimii myös Pohjoisen Korpilahden yhteistyöyhdistys ry (POKO). Kyläläisille jaetaan neljä kertaa vuodessa ilmaiseksi vuonna 2000 perustettua kylälehteä Meijän Perä, jonka painos on pari sataa kappaletta. Sitä julkaistaan myös PDF-tiedostona verkossa. Vuonna 2005 julkaistiin kyläkirja Höylillä puheella kuin torppa ruununparkissa.

Lähteet

Korpilahden kylät
Time Attack

Time Attack  -kilpailut ovat autourheilua, ja se on nopein rataluokka Suomessa. Useimmat suomalaisten ratojen rataennätykset ovat Time Attack -kuljettajien hallussa.  Kilpailussa nopeimman kierrosajan tehnyt  voittaa. Autot ovat jaetut kolmeen eri luokkaan: Club, Modified sekä Unlimited. Suomalaiset kuljettajat ovat menestyneet maailmalla ajettavissa Time Attack -kilpailuissa. Vuonna 2017 kuljettajia kisoissa oli 45 kpl. Suosituin luokka on Modified alle 3000cc osallistujien määrällä mitattuna. Tänä vuonna (2018) kuskeja on mukana 55 kpl.Lajin suosio on noussut medianäkyvyyden myötä.

Suurimmat harrastajamäärät löytyvät Yhdysvalloista ja Saksasta.

Historia 
Time Attack -kisat alkoivat Japanista 60-luvulla. Mailmalla kisat tunnetaan myös World Time Attack Challenge -nimellä.

Säännöt 
Time Attackissa ajetaan kaudella 2018 neljä-viisi osakilpailun sarja. Club-luokassa ajavat tavalliset autot, joita on kevyesti paranneltu ja ehkä hieman kevennetty. Modifed-luokassa saa ajaa lähes sliksirenkailla ja turvavarusteihin kuuluu mm.turvakaaret. Tässä luokassa on viritetyt katuautot eli luokka on periaatteessa tehty turvavarusteisille katuautoille ja voisi sanoa että luokassa etsitään Suomen nopeinta katu-autoa.  

Modifed Competition -luokka on puhtaasti kilpa-autoiksi rakennetuille autoille sekä modifoiduille katuautoille. Unlimited-luokka on rajoittamaton luokka ja auton rakentelu on vapaata. Turvavarustelu on tiukempaa kuin muissa luokissa. Tähän luokkaan sopivat entiset SuperSaloon-autot, nykyiset Avoimen luokan, GT-luokkien ja Special Saloonin -autot. Luokasta on rajattu pois Formulat, Radicalit ja vastaavat autot joiden lähtökohtana ei ole sarjavalmisteinen tieliikennekäyttö.(Auton ulkomuoto tunnistettavissa.)

Säännöissä on kaikkia luokkia koskevia sääntöjä ja luokkakohtaisia sääntöjä. Autojen maksimimelurajaksi on asetettu 110 dB.Polttoaineena saa käyttää vain yleisiä maantienliikenteeseen sallittuja nesteitä.

Autot 
Seuraavat merkit ja mallit ovat esiintyneet esim. Suomen Time Attack -sarjassa

 Nissan Skyline R32 RSP Unlimited RSP Unlimited
 BMW E30 316
 Mitsubishi Evo X
Seat Leon
 Audi R8

Lähteet 

Autourheilusarjat
Seututie 741

Seututie 741 on Lappajärven Söyringistä Pietarsaaren johtava seututie. Tiellä on pituutta noin 77 kilometriä. Kunnoltaan tie on hyvin vaihteleva.

Reitti 
Tie alkaa Lappajärveltä Söyringin kylästä, jossa se erkanee seututiestä 711. Tie Lappajärveltä Purmojärvelle oli vielä vuonna 2006 päällystämätön. Purmojärvellä tie kääntyy Lappajärveltä tultaessa vasemmalle. Oikealle kääntyy yhdystie 7411, joka johtaa Evijärvelle. Purmojärveltä Kortesjärvelle tie on varsin heikkokuntoista ja mutkaista. Ennen Kortesjärveä tie kulkee lyhyen matkaa kantatien 63 kanssa porrastetussa tasoliittymässä. Tie ohittaa Kortesjärven keskustan itäpuolelta.

Kortesjärven jälkeen tiestä haaraantuu seututie 738 Volttiin. Kortesjärveltä Lillbyhyn on varsin kapea ja mutkainen osuus. Lilbyssä tiehen risteää Jepualta tuleva yhdystie 7390 ja Lappforssista tuleva yhdystie 7450. Purmossa tiestä erkanee yhdystie 7412, joka johtaa Ähtävälle. Pännäisistä alkaa suorempi ja parempi kuntoisempi osuus Pietarsaaren suuntaan.

Pännäisen jälkeen tie risteää eritasoliittymässä valtatien 8. Ennen Pietarsaarta on Hietasalmen kylä. Hietasalmen jälkeen tie risteää seututien 749 kanssa. Pietarsaaressa seututie kulkee katuverkostossa kantatielle 68 risteämiseen asti. 

Tie kulkee seuraavissa kunnissa Lappajärveltä Pietarsaareen: Lappajärvi – Kauhava – Pedersören kunta – Pietarsaari.

Liikennemäärät 
Tie on vilkkaimmillaan Pännäisten ja Pietarsaaren välillä. Liikennettä on myös Kortesjärven kohdalla ja Lillbyn ja Pännäisten välillä.

Nähtävää 

 Lappajärven kraatteri Lappajärvellä, Vimpelissä sekä Alajärvellä.
 Isonvihan kahakan muistomerkki Purmojärvellä.
 Ilveskivi Pedersören kunnassa.
Luodonjärven tekojärvi mm. Pietarsaaressa.

Lähteet 

741
Lappajärven liikenne
Kauhavan liikenne
Pedersören kunnan liikenne
Pietarsaaren liikenne
Pregnenoloni

Pregnenoloni (C21H32O2) on steroideihin kuuluva orgaaninen yhdiste. Pregnenoloni on merkittävä yhdiste neurosteroidina ja sillä ja sen metaboliiteilla on hermosoluja suojaavia ja oppimista auttavia vaikutuksia. Yhdiste on myös esiaste useille muille steroidihormoneille.

Ominaisuudet ja biologinen rooli
Pregnenoloni on huoneenlämpötilassa väritöntä kiteistä ainetta. Yhdiste on käytännöllisesti katsoen veteen liukenematonta ja liukenee kohtalaisesti orgaanisiin liuottimiin esimerkiksi etanoliin, etyyliasetaattiin ja kloroformiin. Pregnenoloni on optisesti aktiivinen yhdiste ja sen kiertokyky etanoliliuoksessa on +28.

Eläimissä pregnenolonia muodostuu kolesterolista aivoissa, lisämunuaisissa ja sukupuolirauhasissa. Pregnenolonin biosynteesi tapahtuu näiden elimien mitokondrioissa, joissa entsyymikompleksi hapettaa kolesterolin pregnenoloniksi ja isokapryylialdehydiksi. Pregnenoloni sitoutuu muun muassa σ-reseptoreihin, mikrotubuluksiin ja kannabinoidireseptoreihin. Sillä on hermosoluja vaurioilta suojaavia vaikutuksia ja kannabinoidireseptoreihin sitoutuessaan se muun muassa ehkäisee etanolin aiheuttamia vaurioita hermosoluissa. Pregnenolonista muodostuu steryylisulfataasin katalysoimana pregnenolonisulfaattia, jolla on myös hermosoluja suojaavia ja oppimista parantavia vaikutuksia.

Pregnenoloni on myös useiden steroidihormonien esiaste. Se hapettuu sytokromi P450-ryhmän entsyymien vaikutuksesta progestesteroni, josta muodostuu muun muassa androstenedionia, kortikoideja ja muita hormoneja. Yhdiste voi myös hydroksyloitua 17-hydroksipregnenoloniksi, josta muodostuu dehydroepiandrosteronia.

Lähteet

Steroidit
Seututie 718

Seututie 718 on Vaasan Vähäkyröstä Vöyrin Kaitsoriin johtava seututie. Tien pituus on noin 27 kilometriä. Se on koko matkalta päällystetty ja kaksikaistainen. Sillä on lyhyt yhteinen osuus seututien 725 kanssa Bergbyn ja Vöyrin keskustan välillä.

Reitti 

 Vaasa
 Vähäkyrö (seututie 717, yhdystie 7200)
 Vöyri
 Bergby (seututie 725)
 Vöyri (seututie 725, yhdystie 7210)
 Rökiö (yhdystie 7291)
 Tuckur (yhdystie 7292)
 Kaitsor (valtatie 8, eurooppatie 8, yhdystie 7263)

Lähteet 

718
Vöyrin liikenne
Vaasan liikenne
Aino Pulkkinen

Aino Sofia Pulkkinen (s. 2. helmikuuta 1998 Äänekoski) on suomalainen pikajuoksija. Pulkkinen edustaa Jyväskylän Kenttäurheilijoita ja häntä on valmentanut vuodesta 2017 alkaen Petteri Jouste. Vuoteen 2018 saakka hän edusti Äänekosken Urheilijoita ja ennen Joustetta hänen valmentajanaan toimi Ilpo Vesterinen.

Pulkkinen edusti Suomea alle 20-vuotiaiden Euroopan-mestaruuskilpailuissa vuosina 2015 ja 2017. Vuonna 2015 hän osallistui vain pikaviestiin, mutta 2017 hän eteni 200 metrin semifinaaleihin ja juoksi myös pitkässä viestissä jossa Suomi sijoittui seitsemänneksi. Münchenin EM-kilpailuissa 2022 hän karsiutui alkuerissä sekä 4 × 100 että 4 × 100 metrin viestissä.

Vuoden 2018 Kalevan kisoissa hän voitti 400 metrillä Suomen mestaruuden ja sijoittui 200 metrillä toiseksi. SM-hallikisoista hänellä on 60 metrillä hopeaa vuodelta 2019 sekä pronssia 2018, 2020 ja 2021. 200 metrillä hän on saavuttanut kultaa 2019, 2020 ja 2022 sekä pronssia 2021, 400 metrillå pronssia 2022 ja viestissä kultaa 2019, 2020, 2021 ja 2022. Viestijuoksun SM-kilpailuissa hän on saavuttanut 4 × 100 metrin viestissä kultaa 2019, 2020 ja 2022 sekä 4 × 400 metrin viestissä kultaa 2019 sekä pronssia 2020 ja 2022.

Lähteet

Suomalaiset pikajuoksijat
Vuonna 1998 syntyneet
Elävät henkilöt
Hotelli InterContinental Helsinki

Hotelli InterContinental (nimi vuodesta 2000 Scandic Continental ja nykyisin Scandic Park Helsinki) on Helsingissä Mannerheimintien varrella vastapäätä Hesperian puistoa sijaitseva vuonna 1972 avattu hotelli. Hotellin rakennutti Finnairin omistama Nordic Hotell ja yhdeksänkerroksisen rakennuksen suunnitteli arkkitehti Jouko Ylihannu. Samana vuonna 1972 hotellin viereen valmistui myös Hotelli Hesperia. Molemmat hotellit olivat Helsingissä 1973 ja 1975 pidettyjen ETYK-kokousten vieraiden majapaikkoina.

Hotellihankkeen taustalla olivat suomalainen lentoyhtiö Finnair, yhdysvaltalaisen Pan Am -lentoyhtiön omistama InterContinental-hotelliketju ja yhteistyökumppaniksi ryhtynyt suomalainen osuusliike OTK. Helsinkiin haluttiin saada kansainvälinen loistohotelli amerikkalaisia turisteja varten sen jälkeen kun Finnair oli 1960-luvulla avannut uusia reittilentoyhteyksiä Pohjois-Amerikkaan. Hanketta pidettiin niin kiireellisenä, että hotellin perustustyöt aloitettiin keväällä 1969 jo puoli vuotta ennen rakennusluvan myöntämistä. Hotelli InterContinental avattiin 15. tammikuuta 1972. Hotellissa oli alkujaan 293 huonetta, lisäsiiven valmistuttua elokuussa 1984 niitä oli 555. Vuodepaikkoja oli noin 1100. Intercontinental oli pitkään Suomen ja Pohjoismaiden suurin hotelli. Hotellin sisustuksen suunnittelijoihin kuului muun muassa Ilmari Tapiovaara. Hotellissa sijaitsi myös Finnairin terminaali ja toimipiste. 

Hotellissa on nykyisin 523 huonetta, baari, ravintola, kokoustiloja, uima-allas ja kuntohuone.

Alueen varhaisempi historia 

 

Nykyisten Scandic Parkin ja viereisen Crowne Plazan paikkeille, kaupunkiin johtaneen tien varrelle mutta silloin vielä selvästi kaupungin ulkopuolelle, rakennettiin 1700-luvun lopulla sotilassairaala ja varasto. Myöhemmin, Venäjän vallan aikana alueelle rakennettiin kasarmeja tykistöä varten, ja alue tuli tunnetuksi nimellä Tykistöpiha (), mihin yhä viittaa läheisen Tykistökadun nimi.  Suomen itsenäistyttyä Helsingin kaupunki osti alueen rakennuksineen, jotka samoihin aikoihin olivat jo jäämässä keskelle Töölön uutta kerros­talo­kaupungin­osaa. Tämän jälkeen suurin osa Tykistöpihan vanhoista rakennuksista oli pitkään kaupungin puhtaana­pito­laitoksen käytössä. Korttelin pohjoislaidalla, nykyisen Crowne Plazan tontilla Kivelänkadun varressa sijainnut kivirakennus toimi kuitenkin aluksi lastentarhana, myöhemmin vuodesta 1937 lähtien Töölön kirjastona, kunnes alueen koko vanha rakennuskanta vuonna 1968 purettiin paikalle rakennettavien hotellien tieltä.

Aiemmin kulttuurirakennusten sijoituspaikaksi kaavaillun Tykistöpihan korttelin kaavoitus suurhotelleille herätti aikanaan arvostelua. Hankkeella oli kuitenkin Helsingin kaupunginjohdon vahva tuki ja kaupunginvaltuustossa sitä vastustivat pelkästään SKDL ja TPSL. Väitettiin, että edistysmielisen osuustoimintaliikkeen järjestö OTK oli otettu mukaan hankkeeseen, jotta sille saataisiin sosiaalidemokraattien tuki.

Lähteet

Aiheesta muualla 
 Scandic Park Helsinki-kotisivut

InterContinental
Taka-Töölö
V1600

V1600-luokan kilpa-autoilla ajetaan muun muassa rallia, rallisprinttiä ja rataa. Rallissa ja radalla ajetaan SM- sarjaa sekä V1600 Cup-mestaruudesta. Sprint:n SM-sarjassa on V1600 kalustolle oma luokka. V1600 luokan autot ovat vuosimallia 2000 tai uudempia. Perusidea on kehittää luokka jossa autot ovat tasaväkisiä ja kilpailukulut pysyvät maltillisina. Luokka on AKK-Motorsport ry:n alainen kilpa-autoluokka.

Lähteet 

Autourheilu
Steubenville (Ohio)

Steubenville on kaupunki Jeffersonin piirikunnassa Ohion osavaltiossa Yhdysvalloissa. Steubenville on piirikunnan hallintokeskus. Sen väkiluku oli vuoden 2019 arvion mukaan 17 753. Kaupungin väkiluku laski vuosina 2010–2019 4,9 prosenttia. Steubenville on saanut nimensä  Fort Steuben -linnoituksesta, joka aiemmin sijaitsi kaupungin paikalla.

Lähteet

Aiheesta muualla 

Ohion kaupungit
V8Thunder

V8 Thunder -luokassa ajetaan kolmella eri korimallilla: Chevrolet Camaro, Dodge Challenger tai Ford Mustang. Luokka on alun perin lähtöisin Ruotsista, nyt myös Suomessa, Norjassa ja Tanskassa. Toisin kuin muissa RATA-SM -luokissa, V8 Thunder Cupissa ajetaan euroista, vuonna 2016 luokassa oli 50 000 euron palkintopotti.

V8 Thunder tekniset tiedot 
Moottori on LS3CC ruiskumoottori, minimipaino kuljettajan kanssa 1215 Kg (2017 alkaen). Hevosvoimia moottoreissa on noin 450 hc

Vaihteisto:on G Force Dogtype 4 vaihteinen manuaalivaihteisto. Taka-akseli: Winters Fordin 9 " Quaife. Korimallit: Chevrolet Camaro
Ford Mustang
Dodge Challenger

Aiheesta muualla
V8 Thunder ry

Autourheilusarjat
Richard Jensen (jalkapalloilija)

Richard Olav Jensen (s. 17. maaliskuuta 1996 Porvoo) on suomalainen jalkapalloilija. Juniorina Jensen ehti Suomessa edustaa FC Futuraa, FC Honkaa ja HJK:a ennen siirtoaan Alankomaihin FC Twenten akatemiaan. Twentessä Jensen ehti pelata 10 ottelua Eredivisiessä ennen siirtymistään heinäkuussa 2018 Roda JC:hen, joka pelaa Alankomaiden toiseksi korkeimmalla sarjatasolla Eerste divisiessä. Jensenin pelipaikka on puolustaja. Jensen on ollut vakiokasvo nuorten maajoukkueissa. A-maajoukkueeseen Jensen sai ensimmäisen kutsun alkuvuodesta 2022, mutta joutui jättämään leirin kesken loukkaantumisen vuoksi. Richardin veli Fredrik Jensen pelaa FC Augsburgissa.

Lähteet 

Suomalaiset jalkapalloilijat
Vuonna 1996 syntyneet
Elävät henkilöt
Seurojentalon tango

Seurojentalon tango on suomalainen televisioelokuva vuodelta 2003. Sen on käsikirjoittanut Riitta Nyqvist ja ohjannut Pekka Ruohoranta.Rooleissa nähdään muun muassa Rea Mauranen, Leena Uotila, Tarja Keinänen, Sinikka Sokka, Marja Packalen, Tarja-Tuulikki Tarsala, Kristiina Elstelä ja Marja-Leena Kouki.

Lähteet 

Suomalaiset televisio-ohjelmat
Heinz Kessler

Heinz Kessler (26. tammikuuta 1920 – 2. toukokuuta 2017) oli Itä-Saksan puolustusministeri vuosina 1985–1989. Hän sai vuonna 1993 seitsemän ja puolen vuoden vankeustuomion annettuaan määräyksen, jonka vuoksi Saksojen rajalla ammuttiin 200 ihmistä.

Lähteet

Itäsaksalaiset poliitikot‎
Puolustusministerit
Vuonna 1920 syntyneet
Vuonna 2017 kuolleet
Disney+

Disney+ (tai Disney Plus) on yhdysvaltalainen tilausvideopalvelu, joka tarjoaa elokuvia ja televisiosarjoja suoratoistona vastaanottajille. Palvelu julkistettiin elokuussa 2017 ja se avattiin 12. marraskuuta 2019 Yhdysvalloissa, Kanadassa ja Alankomaissa sekä 19. marraskuuta 2019 Australiassa ja Uudessa-Seelannissa. Itävallassa, Saksassa, Irlannissa, Italiassa, Espanjassa, Sveitsissä, Isossa-Britanniassa. Palvelu avattiin 24. maaliskuuta 2020 ja Ranskassa 7. huhtikuuta 2020. Belgiassa, Luxemburgissa, Portugalissa ja Pohjoismaissa palvelu avattiin 15. syyskuuta 2020. Palvelulle on povattu sen sisällöstä johtuvaa menestystä, sillä Disney omistaa lukuisten omien lapsille suunnattujen hahmojensa ja nimikkeiden lisäksi Marvel Studiosin kautta Marvel-supersankarien ja Lucasfilmin kautta Tähtien sodan oikeudet sekä 21st Century Foxin entisistä omistuksista National Geographicin dokumentit ja myöhemmin myös 20th Century Studiosin elokuvat.

The Walt Disney Company osti heinäkuussa 2016 kolmanneksen BAMTechin osakkeista miljardilla dollarilla. 8. elokuuta 2017 Disney julkisti nostavansa osakkuutensa yhtiöstä 75 prosenttiin 1,58 miljardilla dollarilla ja aikovansa perustaa BAMTechin teknologiaan perustuvan oman tilausvideopalvelun, kun Disneyn sopimus Netflixin kanssa päättyi vuonna 2019. Disney Streaming Services LLC perustettiin maaliskuussa 2018 ja siirrettiin BAMTechin ja ESPN+:n ohella uuden Walt Disney Direct-to-Consumer & Internationalin omistukseen. Lokakuussa 2020 Walt Disney Direct-to-Consumer & International lakkautettiin ja tilalle perustettiin Disney Media and Entertainment Distribution, jonka vastuulle Disney+ siirrettiin.

23. helmikuuta 2021 Kanadassa, Euroopassa, Australiassa, Uudessa-Seelannissa ja Singaporessa Disney+:aan lisättiin uusi brändätty osio nimeltä Star, joka sisältää ABC Signature Studiosin, 20th Televisionin, FX:n, Freeformin, 20th Century Studiosin, Searchlight Picturesin, Touchstone Picturesin sekä Hollywood Picturesin sisältöä. Se tullaan julkaisemaan myöhemmin samana vuonna muuallekin päin maailmaa, paitsi Yhdysvaltoihin, joissa suurin osa Stariin lisätystä sisällöstä on katsottavissa Hulun kautta. Latinalaiseen Amerikkaan Starin sisältö sen sijaan julkaistaan kesäkuussa 2021 erillisenä palveluna nimeltä Star+.

Sisältö

Alkuperäiselokuvat ja -sarjat

Elokuvat

Televisiosarjat ja lyhytelokuvasarjat

Huomioita

Lähteet 

Disney
Elokuva- ja televisiosivustot
Internettelevision suoratoistopalvelut
Panu Tuomikko

Panu Pellervo Tuomikko (s. 7. elokuuta 1977 Ristiina) on suomalainen näyttelijä.

Tuomikko valmistui nuoriso-ohjaajaksi ennen siirtymistään teatteri- ja elokuva-alalle. Hän toimi vuonna 2013 julkaistun koululaisille suunnatun Kaikki kuvaa -elokuvakasvatussivuston juontajana. Tuomikko on opiskellut mm. Jamilahden ja Voionmaan kansanopistoissa, sekä suorittanut teatteritieteiden ja elokuvatutkimuksen opintoja Helsingin yliopistossa. Opiskeluaikanaan hän oli Ilves-Teatterin jäsen sekä näytteli Metropolia Ammattikorkeakoulun tuotannoissa.

Vuodet 2007-2009 Tuomikko toimi näyttelijänä Petroskoin Kansallisessa teatterissa Venäjällä näytellen suomen, venäjän sekä karjalan kielellä. Hän teki siellä mm. Biarmia-musikaalin pääroolin. Viimeeksi Tuomikko nähtiin teatterilavalla talvella 2016, jolloin hän esiintyi tuottamassaan ja itse kirjoittamassaan Selfie-monologissa Kansallisteatterin Lavaklubilla. Nykyään Tuomikko on mukana Businessteatteri -ryhmässä, joka palvelee liike-elämän toimijoita ja työyhteisöjä teatterin keinoin.

Tuomikko on näytellyt elokuvissa sekä TV-sarjoissa. Hän on tehnyt n. 20 lyhytelokuvan pääosaa ja ensimmäinen kokoillan elokuvan pääosadebyytti tapahtui vuonna 2019 Arttu Haglundin elokuvassa Poissa. Näyttelemisen lisäksi Tuomikko on mm. kirjoittanut ja ohjannut kaksi lyhytelokuvaa, lukee äänikirjoja, pitää elokuvatyöpajoja lapsille sekä opettaa kamerakynän pedagogiikkaa.

Valikoitu filmografia

Elokuvat

Televisiosarjat

Aiheesta muualla 
 Panu Tuomikko Internet Movie Databasessa (IMDb.com) englanniksi
 Panu Tuomikko Kaikki kuvaa -sivustolla
 Panu Tuomikko Businessteatterissa

Elävät henkilöt
Vuonna 1977 syntyneet
Suomalaiset näyttelijät
Ruben Forsblom

Anders Ruben Forsblom (s. 24. kesäkuuta 1931 Porvoon maalaiskunta) on suomalainen kilpauransa päättänyt maantiepyöräilijä.

Porvoon Akillesta ja Loviisan Toria edustanut Forsblom kilpaili miesten maantieajossa Helsingin kesäolympialaisissa 1952, missä hän keskeytti. Hän oli varamiehenä joukkuekilpailussa, jossa Suomi jäi tuloksetta. Forsblom kilpaili myös vuoden 1953 MM-kilpailuissa. SM-maantieajosta Forsblom voitti yksilökilpailussa kultaa vuosina 1953 ja 1954 ja hopeaa 1955 sekä joukkuekilpailun kultaa vuosina 1953, 1954 ja 1955. Porvoon ajot hän voitti vuonna 1954. Forsblomin veli Holger Forsblom (1917–1982) voitti kuurojen MM-pronssia vuonna 1948.

Lähteet 
 
 Ruben Forsblom Bio, Stats, and Results Olympics at Sports-Reference.com

Viitteet 

Suomalaiset maantiepyöräilijät
Vuonna 1931 syntyneet
Elävät henkilöt
Maantiepyöräilyn Suomen mestarit
Elias Mastokangas

Elias Mastokangas (s. 1. helmikuuta 2001) on suomalainen jalkapalloilija, pelipaikaltaan keskikenttäpelaaja. Hän edustaa kaudella 2022 Veikkausliigassa pelaavaa FC Hakaa lainalla saman sarjan FC Interistä. 

Ensimmäisen kerran hän esiintyi Veikkausliigassa FC Interin joukkueessa 19. elokuuta 2017 ottelussa PS Kemiä vastaan. Mastokangas teki elokuussa 2018 kolmivuotisen jatkosopimuksen Interin kanssa mutta pelasi Interin ohella myös lainalla kasvattajaseuransa Kaarinan Poikien riveissä. Hän palasi lainasopimukseltaan takaisin Interiin syyskuussa 2018 ja pelasi loppukauden Interin kakkosjoukkueen mukana. Kaudella 2019 Mastokangas pelasi Veikkausliigassa kymmenen ottelua ja teki maalin heinäkuussa voittoisassa kotiottelussa FC Honkaa vastaan. Kaudella 2020 hän pelasi 19 ottelua ja teki heinäkuussa joukkueensa liigakauden ensimmäisen maalin Rovaniemen Palloseuraa vastaan sekä elokuun lopulla maalin FC Lahtea vastaan.

Kaudeksi 2021 Mastokangas siirtyi lainasopimuksella IFK Mariehamniin. Heinäkuussa 2022 hän siirtyi loppukauden kattavalla lainasopimuksella Hakan riveihin.

Lähteet 

Suomalaiset jalkapalloilijat
Vuonna 2001 syntyneet
Elävät henkilöt
Läntinen Pitkäkatu

Läntinen Pitkäkatu on Turun ruutukaava-alueella sijaitseva katu, joka alkaa Aninkaistenkadulta ja loppuu Käsityöläiskatuun. Sen poikkikatuja ovat edellisten lisäksi Brahenkatu, Kauppiaskatu, Ajurinkatu ja Humalistonkatu. Läntinen Pitkäkatu on noin kilometrin pituinen.

Historia 

Läntinen Pitkäkatu on yksi Carl Ludvig Engelin vuonna 1828, Turun palon jälkeen laatiman asemakaavan mukaisisesti rakennetuista uusista kaduista. Alun perin sen oli määrä ulottua merenrantaan saakka, samoin kuin viereisen, kaavoitetun alueen rajana olleen Läntisen Linjakadun (nykyisen Ratapihankadun), mutta suuri osa siitä on myöhemmin rakentamattomaksi jääneenä poistettu asemakaavasta. Läntisen Pitkäkadun ja Linjakadun väliset  olivat kapeampia kuin kaupungin muut korttelit, samoin kuin kaupungin toisella laidalla Itäisen Pitkäkadun ja Itäisen Linjakadun (nykyisen Kupittaankadun) väliset korttelit. Tällä tavoin kaupungin laidoille pyrittiin muodostamaan käsityöläisten asutustarpeille sopivia tontteja.

Rakennuksia ja rakennelmia 

 Läntinen Pitkäkatu 1a: Esson huoltoasema, nyk. Hesburger, Georg Jägerroos, 1939-1940
 Turun linja-autoasema
 Läntinen Pitkäkatu 8a: Usvalinna, Adrian Thormander, 1908 ja 1911
 Läntinen Pitkäkatu 8b: Kauppiaskatu 21 b: As Oy Kauppiaskatu 21 b, Olli Kestilä, 1954-1955 
 Läntinen Pitkäkatu 10a: Kauppiaskatu 20: Asunto-osakeyhtiö Kauppiaskatu 20, Robert Lyly, 1925-1926
 Parkkihalli Louhi 
 Läntinen Pitkäkatu 16: Asunto-osakeyhtiöt Läntelä ja Rautatieläistentalo, J.E. Arola, 1928
 Läntinen Pitkäkatu 18: Asunto-osakeyhtiö Läntinenkatu 18, Alexander Nyström 1907, 1908-1909
 Läntinen Pitkäkatu 20: Standardivuokratalo: Alvar Aalto, 1927-1929
 Läntinen Pitkäkatu 29: As Oy Ostola, uusklassistinen rakennus, J.E. Arola, 1928
 Asemanpuisto

Lähteet

Viitteet 

 Turun kadut
VI kaupunginosa
VII kaupunginosa
Camilla Grebe

Camilla Grebe  (s. 1968) on ruotsalainen jännityskirjailija ja liikkeenjohdon konsultti, koulutukseltaan ekonomi. Hänen läpimurtoteoksena on Kun jää pettää alta, joka on käännetty yli 20 kielelle. Hän on kirjoittanut myös Paul Leander-Engströmin kanssa. Grebe on saanut Lasiavain-palkinnon vuosina 2018 ja 2020. Rikossarjan Siri Bergman hän on kirjoittanut sisarensa Åsa Träffin kanssa.

Palkinnot
 Ruotsin dekkariakatemia: Vuoden paras rikosromaani: 2017
 Lasiavain-palkinto: 2018, 2020

Teokset
Siri Bergman -sarja
 Camilla Grebe ja Åsa Träff: Någon sorts frid, 2009
 Camilla Grebe ja Åsa Träff: Bittrare än döden, 2010 
 Camilla Grebe ja Åsa Träff: Innan du dog, 2012
 Camilla Grebe ja Åsa Träff: Mannen utan hjärta, 2013
 Camilla Grebe ja Åsa Träff: Eld och djupa vatten, 2015

Moskova noir -sarja 
 Camilla Grebe & Paul Leander-Engström: Pietarin kapellimestari, 2014 (Dirigenten från Sankt Petersburg, 2013)
 Camilla Grebe & Paul Leander-Engström: Omskin kauppias, 2016 (Handlaren från Omsk, 2014)
 Camilla Grebe & Paul Leander-Engström: Moskovan mies, 2017 (Den sovande spionen, 2016)

Muut
 Kun jää pettää alta, 2017 (Älskaren från huvudkontoret, 2015)
 Lemmikki, 2018 (Husdjur, 2017)
 Horros, 2019 (Dvalan, 2018)
 Varjokuvat, 2020 (Skuggjägaren, 2019)
 Veteen piirretty viiva, 2021 (Alla ljuger)
 Ajasta ikuisuuteen, 2022 (Välkommen till evigheten)

Lähteet

Ruotsalaiset kirjailijat
Vuonna 1968 syntyneet
Elävät henkilöt
Lentopallon miesten maailmanmestaruuskilpailut 2002

Lentopallon miesten maailmanmestaruuskilpailut 2002 pelattiin Argentiinassa 28. syyskuuta - 13. lokakuuta 2002. Maailmanmestaruuden voitti Brasilia. Kisojen arvokkaimmaksi pelaajaksi valittiin Argentiinan Marcos Milinkovic.

Mitaliottelut

Lopulliset sijoitukset

Lähteet 
 http://www.todor66.com/volleyball/World/Men_2002.html
 

Lentopallon maailmanmestaruuskilpailut
Vuoden 2002 lentopallo
Argentiinan lentopallo
Lentopallon miesten maailmanmestaruuskilpailut 1998

Lentopallon miesten maailmanmestaruuskilpailut 1998 pelattiin Japanissa 13.–29. marraskuuta 1998. Maailmanmestaruuden voitti Italia.

Mitaliottelut

Lopulliset sijoitukset

Italian kultamitalijoukkue

Lähteet 
 http://www.todor66.com/volleyball/World/Men_1998.html
 

Lentopallon maailmanmestaruuskilpailut
Vuoden 1998 lentopallo
Japanin lentopallo
Lentopallon miesten maailmanmestaruuskilpailut 1994

Lentopallon miesten maailmanmestaruuskilpailut 1994 pelattiin Ateenassa ja Thessalonikissa, Kreikassa 29. syyskuuta – 8. lokakuuta 1994. Maailmanmestaruuden voitti Italia.

Mitaliottelut

Lopulliset sijoitukset

Italian kultamitalijoukkue

Lähteet 
 http://www.todor66.com/volleyball/World/Men_1994.html
 

Miesten maailmanmestaruuskilpailut 1994
Miesten maailmanmestaruuskilpailut
Miesten maailmanmestaruuskilpailut 1994
Ateenan urheilu
Thessalonikin urheilu
Lentopallon miesten maailmanmestaruuskilpailut 1990

Lentopallon miesten maailmanmestaruuskilpailut 1990 pelattiin Brasiliassa 19.–28. lokakuuta 1990. Maailmanmestaruuden voitti Italia.

Mitaliottelut

Lopulliset sijoitukset

Italian kultamitalijoukkue

Lähteet 
 http://www.todor66.com/volleyball/World/Men_1990.html
 

Lentopallon maailmanmestaruuskilpailut
Vuoden 1990 lentopallo
Brasilian lentopallo
Eksonyymi

Eksonyymit ovat eri kielissä muun kielisistä paikannimistä käytössä olevia sovinnaisnimiä, jotka kirjoitetaan kyseisessä kielessä eri tavalla kuin samat nimet kohteidensa sijaintimaiden kielissä.  Usein historiallisista syistä on lähes joka maassa ja kielessä käytössä paikannimistä omaan kieleen sopeutettuja muotoja. Nämä nimet saatetaan kirjoittaa toisin kuin kyseisen paikan paikalliskieliset nimet. 

Esimerkiksi Georgian valtiosta käytetty nimi Georgia tai Gruusia on eksonyymi, koska maan georgiankielinen nimi on Sakartvelo (georg. საქართველო).

Lähteet

Aiheesta muualla 
 

Paikannimien tutkimus